ഭരണഘടന മാധ്യമപ്രവര്ത്തകരുടെ വിശുദ്ധ ഗ്രന്ഥം: ശശികുമാര് ന്യൂഡല്ഹി: ജനാധിപത്യത്തിന്റെ അര്ഥം പൂര്ണമാകുന്നതു സ്വതന്ത്രമായ മാധ്യമങ്ങളും പത്രപ്രവര്ത്തനവും ഉണ്ടാകുന്പോഴാണെന്നു പ്രമുഖ മാധ്യമപ്രവര്ത്തകന് ശശി കുമാര്. ഭരണഘടനയാണ് ഇന്ത്യയിലെ മാധ്യമ പ്രവര്ത്തകരുടെ വിശുദ്ധ ഗ്രന്ഥമെന്നും ഗ്ലോബല് മലയാളി പ്രസ് ക്ലബ് നടത്തിയ സമ്മേളനത്തില് മാധ്യമ പ്രവര്ത്തനം നേരിടുന്ന വെല്ലുവിളികളെക്കുറിച്ചു നടത്തിയ പ്രഭാഷണത്തില് ശശികുമാര് വിശദീകരിച്ചു.മാധ്യമരംഗമാകെ പ്രതിസന്ധി ഘട്ടത്തിലൂടെയാണു കടന്നു പോകുന്നത്. ജനപ്രതിനിധികള് പോലും സമൂഹ മാധ്യമങ്ങളിലൂടെ ജനങ്ങളുമായി നേരിട്ട് ആശയ വിനിമയം നടത്തുന്ന കാലത്ത് ആധികാരികവും വിശ്വാസ്യതയുമുള്ള മാധ്യമ പ്രവര്ത്തനത്തിന്റെ പ്രാധാന്യം വീണ്ടെടുക്കുക പ്രധാനമാണെന്നു ശശികുമാര് ഓര്മിപ്പിച്ചു. ഗ്ലോബല് മലയാളി പ്രസ് ക്ലബ് പ്രസിഡന്റ് ജോര്ജ് കള്ളിവയലില്, കോഓഡിനേറ്റര് സോമന് ബേബി, വൈസ് പ്രസിഡന്റ് അനില് അടൂര് എന്നിവര് പ്രസംഗിച്ചു. കൃഷ്ണ കിഷോര്, സജീവ് കെ. പീറ്റര്, ജോസ് കുന്പിളിവേലില്, ഉബൈദ് ഇടവണ്ണ, ചിത്ര കെ. മേനോന്, പി.ടി. അലവി തുടങ്ങിയവര് ചര്ച്ചകളില് പങ്കെടുത്തു സംസാരിച്ചു.